Hvis du er nordisk statsborger over 18 år og skal rejse til et andet nordisk land eller inden for de nordiske lande, kræves der ikke pas, men du skal kunne forevise billedlegitimation udstedt af en offentlig myndighed (f. eks. kørekort) eller anden legitimation indeholdende personnummer (f. eks. personnummerbevis). Hvis du er nordisk statsborger og skal rejse uden for de nordiske lande, kræves der gyldigt pas eller anden gyldig rejselegitimation. Kun Sverige har Nationalt Identifikationsbevis, der er anvendeligt som gyldig rejselegitimation i nogle europæiske lande. Hvis du er statsborger i et land, som ikke er tilknyttet Schengen-konventionen, kræves der gyldigt pas eller anden gyldig rejselegitimation.